**LĪGUMS**

(Par informatīvo ekrānu iegādi un uzstādīšanu)

*Rīgā,*

*Parakstīšanas datums ir pēdējā pievienotā*

*droša elektroniskā paraksta un tā laika zīmoga datums*

**Rīgas valstspilsētas pašvaldības policija** (turpmāk – **Pasūtītājs**), tās priekšnieka **Jura Lūkass** personā, kurš rīkojas saskaņā ar Rīgas domes 2023. gada 30. augusta saistošo noteikumu Nr. RD-23-235-sn “Rīgas valstspilsētas pašvaldības nolikums” 74. punktu, Rīgas domes 2020. gada 6. augusta nolikuma Nr. 39 “Rīgas valstspilsētas pašvaldības policijas nolikums” 12. punktu, no vienas puses, un

**SIA “Signtech”,** reģistrācijas Nr. 40103828379 (turpmāk – **Izpildītājs**), tās \_\_\_\_personā, kurš rīkojas pamatojoties uz \_\_\_\_\_\_ pamata, no otras puses,

bet katrs atsevišķi un abi kopā saukti – **Puses**,pamatojoties uz Pasūtītāja Inovatīvo tehnoloģiju grupas galvenā speciālista p.i. 2025. gada 15. augusta ziņojumu Nr. RPP-25-1342-dv noslēdz šo līgumu (turpmāk – **Līgums**):

1. **Līguma priekšmets**

Izpildītājs apņemas piegādāt un uzstādīt, bet Pasūtītājs pieņemt un apmaksāt 3 (trīs) 75 (septiņdesmit piecu) collu informatīvos ekrānus (turpmāk – **Prece**), saskaņā ar Līguma pielikumu “Tehniskā specifikācija-Finanšu piedāvājums” (turpmāk – **Pielikums**) un Līguma noteikumiem.

1. **Līguma summa un norēķinu kārtība**
	1. Vienas Preces cena bez pievienotā vērtības nodokļa (turpmāk – **PVN**) ir EUR 1 085,00(viens tūkstotis astoņdesmit pieci *euro,* 00 centi).
	2. Līguma summa bez PVN ir EUR 4 140,00 (četri tūkstoši viens simts četrdesmit *euro,*00 centi). PVN 21% Līguma summai ir EUR 869,40 (astoņi simti sešdesmit deviņi *euro*, 40 centi). **Kopējā Līguma summa ar PVN 21% ir EUR 5 009,40 (pieci tūkstoši deviņi *euro*, 40 centi).**
	3. Preces cena ietver visus ar to piegādi Pasūtītājam saistītos izdevumus, tai skaitā, normatīvajos aktos paredzētos nodokļus.
	4. Preces cena Līguma darbības laikā nevar tikt paaugstināta.
	5. Preces cenas paaugstināšana var būt par iemeslu Līguma izbeigšanai.
	6. Samaksa par piegādāto un uzstādīto Preci tiek veikta, pamatojoties uz abu Pušu parakstītu pieņemšanas-nodošanas aktu (turpmāk – **Akts**) un Izpildītāja iesniegto rēķinu Pasūtītājam.
	7. Aktu no Pasūtītāja puses ir tiesīga parakstīt Līguma 9. sadaļā norādītā par Līguma izpildi atbildīgā persona vai tās pienākumu izpildītājs.
	8. Izpildītājs rēķina iesniegšanai izmanto Rīgas valstspilsētas pašvaldības portālu www.eriga.lv (turpmāk – elektroniskais rēķins), norādot:

**Saņēmējs: Rīgas valstspilsētas pašvaldība;**

**Adrese: Rātslaukums 1, Rīga, LV-1050;**

**Reģistrācijas numurs: 90011524360;**

**PVN reģistrācijas Nr.: LV90011524360;**

**Banka: Luminor Bank AS Latvijas filiāle**

**SWIFT kods: RIKOLV2X;**

**Konts: LV41RIKO0021800014010;**

**RD iestāde: Rīgas valstspilsētas pašvaldības policija;**

**RD iestādes adrese: Valērijas Seiles iela 12A, Rīga, LV-1019;**

**RD iestādes kods: 219.**

* 1. Elektroniskos rēķinus apmaksai Izpildītājs iesniedz Pasūtītājam, izvēloties vienu no rēķina piegādes kanāliem:
		1. izveido programmatūru datu apmaiņai starp Izpildītāja norēķinu sistēmu un pašvaldības vienoto informācijas sistēmu (WEB API);
		2. augšupielādē rēķinu failus portālā www.eriga.lv, atbilstoši portāla www.eriga.lv sadaļā “Rēķinu iesniegšana” norādītajai informācijai par failu augšupielādi XML formātā;
		3. izmanto manuālu rēķina informācijas ievades Web formu portāla www.eriga.lv sadaļā “Rēķinu iesniegšana”.
	2. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
	3. Puses vienojas, ka elektroniskā rēķina apmaksa tiks veikta 14 (četrpadsmit) dienu laikā un termiņu skaita no dienas, kad Izpildītājs, atbilstoši pašvaldības portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītajam elektronisku rēķinu, ar nosacījumu, ka Izpildītājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai.
	4. Izpildītājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam.
	5. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu elektronisko rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.
	6. Pasūtītājs ir tiesīgs neapmaksāt elektronisko rēķinu, ja Preces piegādes un/vai pieņemšanas laikā tiek konstatēti trūkumi. Elektroniskais rēķins tiek apmaksāts tad, kad Piegādātājs ir novērsis konstatētos trūkumus.
1. **Preces piegādes kārtība, vieta un garantijas**
	1. Izpildītājs piegādā un uzstāda Preci par to iepriekš vienojoties ar Pasūtītāju, bet ne vēlāk kā līdz 2025. gada 20. novembrim.
	2. Izpildītājs garantē Precei 24 (divdesmit četru) mēnešu garantiju, tās termiņa sākumu skaitot no dienas, kad Puses ir parakstījušas Preces pavaddokumentu.
	3. Pasūtītājs Preci pieņem pēc to skaita un pārbaudes, pamatojoties uz Piegādātāja iesniegto pavaddokumentu, ko paraksta Pušu Līguma 9. sadaļā norādītā par Līguma izpildi atbildīgā persona vai tā pienākumu izpildītājs.
	4. Ja Pasūtītājs Precei ir konstatējis kādus trūkumus vai neatbilstību Līguma noteikumiem, Pasūtītājs iesniedz Izpildītājam pretenziju, kurā norādīti konstatētie Preces trūkumi, nosūtot to uz Izpildītāja par Līgumu atbildīgās personas e-pastu.
	5. Izpildītājs ne vēlāk kā 30 (trīsdesmit) dienu laikā no Pasūtītāja pretenzijas saņemšanas dienas novērš bojājumus/defektus, ja to izdarīt nav iespējams, tad Izpildītājs par saviem līdzekļiem nekvalitatīvo Preci nomaina pret jaunu.
	6. Izpildītājs piegādā Preci rūpnieciskā iepakojumā (oriģināls, nepārfasēts). Precei jāpievieno lietošanas instrukcija valsts valodā atbilstoši izgatavotāja rūpnīcas noteiktajām prasībām. Preces kvalitātei jāatbilst tās ražošanas tehnoloģijas prasībām, standartiem, reglamentētiem noteikumiem par preču drošumu un Pasūtītāja izvirzītajiem nosacījumiem. Preces iepakojumam jānodrošina pilnīga Preces drošība pret iespējamiem bojājumiem transportēšanas un izkraušanas laikā.
2. **Pušu atbildība**
	1. Puses ir atbildīgas par savas darbības vai bezdarbības rezultātā otrai Pusei nodarītajiem zaudējumiem un atlīdzina tos pilnā apmērā.
	2. Izpildītājs ir atbildīgs par Līguma 3.1. un 3.5. punktā minētā termiņa ievērošanu, un to neievērošanas gadījumā Pasūtītājs ir tiesīgs prasīt no Izpildītāja līgumsodu 1% (viena procenta) apmērā no Līguma summas par katru kavējuma dienu, bet kopsummā ne vairāk par 10% (desmit procentiem) no Līguma summas.
	3. Ja Līgums tiek izbeigts saskaņā ar Līguma 5.3.1., vai 5.3.2. punktu, Pasūtītājs ir tiesīgs prasīt no Izpildītāja līgumsodu 10% (desmit procentu) apmērā no Līguma summas.
	4. Pasūtītājs ir atbildīgs par norēķina termiņa ievērošanu un kavējuma gadījumā Izpildītājs ir tiesīgs prasīt no Pasūtītāja līgumsodu 1% (viena procenta) apmērā no kavētās norēķina summas par katru kavējuma dienu, bet kopsummā ne vairāk par 10% (desmit procentiem) no kopējās kavētās norēķina summas.
	5. Līgumsoda samaksa neatbrīvo Puses no savu pienākumu izpildes.
	6. Puses ir atbildīgas par citu līgumsaistību izpildi, zaudējumu nodarīšanu otrai Pusei un/vai trešajām personām un atlīdzina tos Latvijas Republikas normatīvos aktos paredzētajā kārtībā pilnā apmērā.
	7. Puses nav atbildīgas par saistību neizpildi vai daļēju neizpildi, ja tā radusies iepriekš neparedzētu, vispārpieņemtu, nepārvaramas varas apstākļu dēļ, kurus Puses nevarēja ne paredzēt, ne novērst saprātīgiem līdzekļiem.
3. **Līguma darbības termiņš un tā izbeigšana**
	1. Līgums stājas spēkā ar abu Pušu parakstīšanas brīdi un ir spēkā līdz pilnīgai Pušu savstarpējo saistību izpildei. Līguma saistības uzskatāmas par izpildītām, kad Piegādātājs atbilstoši Līguma noteikumiem ir veicis Preces piegādi, uzstādīšanu un nodevis to Pasūtītājam Līgumā noteiktajā kārtībā, bet Pasūtītājs veicis samaksu Līgumā noteiktā kārtībā un apmērā. Līgums saglabā spēku attiecībā uz noteikto Preces garantijas termiņu.
	2. Līgumu var izbeigt jebkurā gadījumā pirms termiņa ar Pušu rakstisku vienošanos.
	3. Pasūtītājs ar rakstisku paziņojumu ir tiesīgs Līgumu izbeigt nekavējoties šādos gadījumos:
		1. ja Pasūtītāju neapmierina Preces kvalitāte, jo tā neatbilst Līguma noteikumiem;
		2. ja Izpildītājs vēlas paaugstināt Preces cenu;
		3. ja Izpildītājs pasludināts par maksātnespējīgu;
		4. ja kompetentas valsts vai pašvaldību institūcijas Izpildītāja saimnieciskajā darbībā ir konstatējušas normatīvo aktu pārkāpumus, kā rezultātā tiek apturēta Izpildītāja darbība.
		5. ja Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	4. Gadījumā, ja Pušu saistību izpildi ir ietekmējuši ārkārtēji, iepriekš neparedzēti apstākļi, Līguma darbība tiek apturēta un Puses vienojas par turpmāko Līguma darbību. Puses apņemas nekavējoties informēt viena otru par šādu apstākļu rašanos, pretējā gadījumā zaudējot tiesības uz tiem atsaukties.
	5. Pasūtītājam ir tiesības vienpusēji atkāpties no Līguma izpildes, ja Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
4. **Strīdu izskatīšanas kārtība**
	1. Visas domstarpības un strīdus, kas skar Līgumu, Puses izskata pārrunu ceļā.
	2. Gadījumā, ja Puses nevar vienoties, strīdus jautājumu nodod izskatīšanai tiesā, saskaņā ar Latvijas Republikas normatīvajiem aktiem.
	3. Pusei, kas vēlas strīdus jautājumu nodot izskatīšanai tiesā, vispirms otrai Pusei jāiesniedz rakstiska pretenzija.
5. **Nepārvarama vara**
	1. Gadījumā, ja Pušu saistību izpildi ir ietekmējuši ārkārtēji, iepriekš neparedzēti apstākļi, Līguma darbība tiek apturēta un Puses vienojas par turpmāko Līguma darbību.
	2. Nepārvarama vara Līguma izpratnē ir tādi no Pušu gribas neatkarīgi un neietekmējami apstākļi, kuru iestāšanos Puses pēc sapratīgā vērtējuma, ievērojot Līguma priekšmeta īpašo raksturu, ar Līguma izpildes saistīto risku un atbildību, nevarēja paredzēt un novērst, un kas būtiski apgrūtina Pušu pienākumu izpildi.
	3. Puses tiek atbrīvotas no atbildības par daļēju vai pilnīgu Līguma saistību neizpildi, ja tā radusies iepriekš neparedzētu, nepārvaramas varas apstākļu dēļ, kurus Puses nevarēja ne paredzēt, ne novērst sapratīgiem līdzekļiem un, ja par šādiem apstākļiem nekavējoties ir paziņots otrai Pusei pēc minēto apstākļu iestāšanās, pretējā gadījumā Puse zaudē tiesības uz tiem atsaukties.
6. **Papildus noteikumi**
	1. Jebkuri Līguma grozījumi noformējami rakstveidā un, pēc abu Pušu parakstīšanas, pievienojami Līgumam kā neatņemama tā sastāvdaļa.
	2. Jautājumi, kas nav atspoguļoti Līgumā, tiek izskatīti, atbilstoši Latvijas Republikas normatīvajiem aktiem.
	3. Puses apņemas nekavējoties informēt viena otru par savu rekvizītu maiņu.
	4. Pēc pasūtījuma izpildes, publisko izdevumu detalizētas izmaksas ir uzskatāmas par vispārpieejamu informāciju, uz detalizētām izdevumu pozīcijām neattiecas ierobežotas pieejamības informācijas (komercnoslēpuma) statuss.
	5. Līgums sastādīts uz 5 (piecām) lapām ar pielikumu “Tehniskā specifikācija-Finanšu piedāvājums” uz 2 (divām) lapām, kas ir neatņemama Līguma sastāvdaļa.
7. **Pušu rekvizīti un paraksti**

|  |  |  |
| --- | --- | --- |
| **Pasūtītājs** |  | **Izpildītājs** |
| Rīgas valstspilsētas pašvaldības policijaValērijas Seiles iela 12A, Rīga, LV-1019 |  | SIA “Signtech”Duntes iela 7-D2, Rīga, LV-1013 |
| **Norēķinu rekvizīti:**Rīgas valstspilsētas pašvaldībaRātslaukums 1, Rīga, LV-1050NMR kods: 90011524360PVN reģ. Nr.: LV90011524360Banka: Luminor Bank AS Latvijas filiāleKods: RIKOLV2XKonts: LV41RIKO0021800014010 |  | **Norēķinu rekvizīti:**Reģ. Nr. 40103828379Banka: Kods: Konts:  |
| **Par Līguma izpildi atbildīgā persona:** Izpildītāja Inovatīvo tehnoloģiju grupas galvenais speciālists Rolands ReksnisTālrunis: 67105480 vai 29865772E-pasts: Rolands.Reksnis@riga.lv |  | **Par Līguma izpildi atbildīgās persona:** Tālrunis: E-pasts:  |
| **J. Lūkass** |  | **V. Uzvārds** |